b'\n_START_ARTICLE_\nMundilfare\n_START_PARAGRAPH_\nMundilfare (norr\xc3\xb8nt: Mundilfari) var i norr\xc3\xb8n mytologi faren til gudene Sol og M\xc3\xa5ne. Mundilfare var selv trolig et menneske, men barna hans var s\xc3\xa5 vakre at han sammenlignet dem med de lysende himmelegemene. Som straff for dette overmotet tok \xc3\xa6sene ifra ham barna og satte dem til \xc3\xa5 kj\xc3\xb8re den virkelige sola og m\xc3\xa5nen over himmelen.'